stanford-oval/wikipedia huggingface dataset:
ท่าอากาศยานเทนซิง-ฮิลลารี
ประวัติศาสตร์

ท่าอากาศยานสร้างขึ้นในปี 1964 ภายใต้การควบคุมของเอดมันด์ ฮิลลารี ผู้เดิมทีตั้งใจจะสร้างท่าอากาศยานขึ้นบนพื้นที่ที่เป็นที่นาเรียบ ๆ แต่ชาวนาท้องถิ่นปฏิเสธไม่อยากขายที่นาให้ จึงจำต้องสร้างท่าอากาศยานตรงจุดที่อยู่ในปัจจุบัน ฮิลลารีซื้อที่ดินนี้จากขาวเชอร์ปาท้องถิ่นด้วยมูลค่า US$2,650 รวมถึงยังจ้างชาวเชอร์ปาท้องถิ่นมาช่วยก่อสร้างท่าอากาศยานด้วย ว่ากันว่าฮิลลารีพอใจแรงต้านทานของดินตรงรันเวย์ เขาจึงเลือกซื้อสุราท้องถิ่นไปให้กับชาวเชอร์ปาและร้องขอให้พวกเขาเต้นกระทืบเท้าบนรันเวย์ เพื่อให้ดินตรงนั้นเรียบและใข้งานเป็นรันเวย์ได้ รันเวย์นี้ไม่ถูกปูด้วยยางมะตอยจนถึงปี 2001
ในเดือนมกราคม 2008 ได้มีการเปลี่ยนชื่อท่าอากาศยานใหม่เพื่อเป็นเกียรติแก่ชาวเชอร์ปา เทนซิง โนร์กาย และ เซอร์เอ็ดมันด์ ฮิลลารี ผู้พิชิตเขาเอเวอเรสต์คนแรก และผู้มีส่วนร่วมในการก่อสร้างท่าอากาศยานนี้
ลักษณะ

ท่าอากาศยานประกอบด้วยรันเวย์เดียว เป็นรันเวย์ปูยางมะตอย ซึ่งสามารถรองรับได้แค่เฮลิคอปเตอร์และอากาศยาน สโตล เช่น DHC-6 ทวินออตเตอร์, ดอร์เนียร์ 228, แอล-410 เทอร์โบเลต และ พีลาทัส พีซี-6 รันเวย์มีขนาด 527 m (1,729 ft) × 30 m (98 ft) และความชัน 11.7% ความสูงจากระดับน้ำทะเลของท่าอากาศยานอยู่ที่ 9,334 ft (2,845 m)
เที่ยวบิน

| สายการบิน | จุดหมายปลายทาง   |
| --- | --- |
สีตาแอร์: กาฐมาณฑุ, มันตลี
ซัมมิตแอร์: กาฐมาณฑุ, มันตลี
ตาราแอร์: กาฐมาณฑุ, มันตลี  เช่าเหมาลำได้จาก: ผาปลู
นอกจากนี้ยังมีแอร์ไดนัสตีที่ให้บริการเฮลิคอปเตอร์โดยมีฮับอยู่ที่นี่
อุบัติเหตุ

15 ตุลาคม 1973: รอยัลเนปาลแอร์ไลนส์ DHC-6 ทวินออตเตอร์ 300 (ป้าย 9N-ABG) ได้รับความเสียหายเกินซ่อมได้ขณะลงจอด ผู้โดยสารและลูกเรือไม่ได้รับบาดเจ็บใด ๆ
9 มิถุนายน 1991 เนปาลแอร์ไบนส์ DHC-6 ทวินออตเตอร์ 300 (ป้าย 9N-ABA) จากกาฐมาณฑุพุ่งชนหลังลงจอดโดยไม่สมดุลเนื่องจากวภาพอากาศแย่ ลูกเรือและผู้โดยสารปลอดภัยทั้งหมดมีเพียงได้รับบาดเจ็บ
26 กันยายน 1992 รอยัลแอร์เนปาล ฮอาร์บิน ยุนซูจี Y-12-II (ป้าย 9N-ACI) หล่นขณะเทคออฟ ลูกเรือและผู้โดยสารปลอดภัยทั้งหมด
25 พฤษภาคม 2004 เยติแอร์ไลนส์ DHC-6 ทวินออตเตอร์ 300 (ป้าย 9N-AFD) ชนเข้ากับเขาลัมจุรา (Lamjura Hill) เพราะเมฆหนา ลูกเรือและผู้โดยสารปลอดภัยทั้งหมด
1 ตุลาคม 2004 สีตาแอร์ ดอร์เนียร์ 228 ส่วนจมูกพังเสียกายขณะไถไปตามรันเวย์ ท่าอากาศยานต้องปิดสองวัน
30 มิถุนายน 2005 โกรข่าแอร์ไลนส์ ดอร์เนียร์ 228 ไถลออกนอกรันเวย์ ลูกเรือและผู้โดยสารได้รับบาดเจ็บเล็กน้อย
8 ตุลาคม 2008 เยติแอร์ไลนส์ เที่ยวบินที่ 103 DHC-6 ทวินออตเตอร์ 300 (ป้าย 9N-AFE) ชนและลุกติดไฟ ลูกเรือและผู้โดยสาร 18 คนเสียชีวิต ยกเว้นกัปตันคนเดียว
12 ตุลาคม 2010 สีตาแอร์ ดอร์เนียร์ 228 (ป้าย 9N-AHB) เบรกไม่ทำงาน ชนเข้ากับผนังปลายรันเวย์ ลูกเรือและผู้โดยสารปลอดภัยทั้งหมด ส่วนจมูกของเครื่องบินเสียหาย
26 กันยายน 2013 เฮลิคอปเตอร์ของแอร์ไดนัสตี (ป้าย 9N-AEX) ชนหลังเกี่ยวเข้ากับลวดหนามของสนามบิน ลูกเรือและผู้โดยสารปลอดภัยทั้งหมด
27 พฤษภาคม 2017 ซัมมิตแอร์ เที่ยวบินที่ 409 บินขนส่งคาร์โกด้วยเครื่อง Let L-410 สภาพการมองเห็นเลวร้าย สูญเสียการคงคะดับ ไถลลงจากเนินของเขาไป 200 เมตร ลูกเรือเสียชีวิตสองราย รอดชีวิตหนึ่งคน
14 เมษายน 2019 ซัมมิตแอร์ Let L-410 Turbolet ป้าย 9N-AMH ไม่มีผู้โดยสาร ชนเข้ากับเฮลิคอปเตอร์ ยูโรคอปเตอร์ AS 350B3e ของมานังแอร์ ป้าย 9N-ALC บนลานจอดเฮลิคอปเตอร์ 30 ถึง 50 เมตรจากรันเวย์ ทั้งสองอากาศยานเสียหาย เฮลิคอปเตอร์อีกลำของศรีแอร์ไลนส์ ยูโรคอปเตอร์ AS 350 ป้าย 9N-ALK เสียหายเล็กน้อย กัปตันและรองกัปตันเสียชีวิตรวม 3 ราย
ตาราแอร์ ดอร์เนียร์ 228 ที่ท่าอากาศยานเทนซิง-ฮิลลารี
อนุสรณ์สายการบินเยติแอร์ไลนส์ เที่ยวบินที่ 103 (ชนเมื่อ 8 ตุลาคม 2008)
หน่วยอบรมประชาชนประจำตำบล

ระวังสับสนกับ องค์การบริหารส่วนตำบล
หน่วย อ.ป.ต. มีที่ตั้งอยู่ในวัด เพื่อมุ่งหมายให้วัดได้กลับมามีบทบาทเป็นศูนย์กลางของชุมชนในด้านต่าง ๆ
หน่วยอบรมประชาชนประจำตำบล มีชื่อย่อเป็นทางการว่า อ.ป.ต. เป็นหน่วยเผยแผ่พระพุทธศาสนาตัวอย่างในระดับตำบลของคณะสงฆ์ไทย ภายใต้การกำกับของมหาเถรสมาคม ก่อตั้งครั้งแรกในปี พ.ศ. 2518 โดยใช้สถานที่อันเป็นวัดที่ตั้งของเจ้าคณะปกครองคณะสงฆ์ระดับตำบล หรือวัดที่มีความพร้อมในการเผยแพร่พระพุทธศาสนาในตำบลนั้น ๆ เป็นที่ตั้งหน่วย ปัจจุบันหน่วย อ.ป.ต. มีจำนวนกว่า  5,922 หน่วย กระจายอยู่ในเกือบทุกตำบลในประเทศไทย โดยมีกองพุทธศาสนศึกษา สำนักงานพระพุทธศาสนาแห่งชาติ เป็นหน่วยงานหลัก ที่รับสนองงานการดำเนินงานของหน่วยอบรมประชาชนประจำตำบล ของมหาเถรสมาคมในปัจจุบัน
ประวัติ > การจัดตั้งหน่วยอบรมประชาชนประจำตำบลครั้งแรก

หน่วยอบรมประชาชนประจำตำบล ก่อตั้งขึ้นในปี พ.ศ. 2518 โดยดำริของ สมเด็จพระพุทธโฆษาจารย์ (ฟื้น ชุตินฺธโร) อดีตกรรมการมหาเถรสมาคม เจ้าอาวาสวัดสามพระยา กรุงเทพมหานคร ซึ่งเป็นผู้เสนอโครงการเผยแผ่พระพุทธศาสนาในระดับตำบลต่อที่ประชุมมหาเถรสมาคม และมหาเถรสมาคมได้มีมติเห็นชอบ โดยได้มีการตราระเบียบมหาเถรสมาคม ว่าด้วยการตั้งหน่วยอบรมประชาชนประจำตำบล พ.ศ. 2518 ขึ้น โดยมีวัตถุประสงค์ให้พระสงฆ์เป็นผู้นำในการเผยแพร่พระพุทธศาสนา โดยใช้วัดเป็นศูนย์กลางในการจัดกิจกรรมต่าง ๆ ของชุมชน เพื่อช่วยประชาชนให้สามารถช่วยเหลือตัวเองได้ตามสมควรในด้านต่าง ๆ ตามกรอบการดำเนินงานที่กำหนดไว้ 8 ด้าน คือ
ศีลธรรมและวัฒนธรรม
สุขภาพอนามัย
สัมมาชีพ
สันติสุข
ศึกษาสงเคราะห์
สาธารณสงเคราะห์
กตัญญูกตเวทิตาธรรม
สามัคคีธรรม
ประวัติ > ปัจจุบัน

ต่อมาในปี พ.ศ. 2545 มหาเถรสมาคมได้มีมติแต่งตั้งคณะกรรมการปรับปรุงแก้ไขระเบียบมหาเถรสมาคมว่าด้วยการตั้งหน่วยอบรมประชาชนประจำตำบล พ.ศ. 2518 เพื่อให้สอดคล้องกับกฎหมายและสภาพการณ์ในปัจจุบัน ทำให้ต่อมาในปี พ.ศ. 2546 มหาเถรสมาคมจึงได้มีคำสั่งให้ยกเลิกระเบียบมหาเถรสมาคมว่าด้วยการตั้งหน่วยอบรมประชาชนประจำตำบล พ.ศ. 2518 และประกาศใช้ระเบียบมหาเถรสมาคม ว่าด้วยการตั้งหน่วยอบรมประชาชนประจำตำบล พ.ศ. 2546 ในวันที่ 1 กันยายน พ.ศ. 2546 สาระสำคัญคือให้มีการดำเนินงานหน่วยอบรมประชาชนประจำตำบลในรูปแบบคณะกรรมการจากทั้งพระสงฆ์ ผู้นำชุมชน และประชาชน และให้เจ้าคณะผู้ปกครองคณะสงฆ์ทุกระดับชั้น ดำเนินการตามระเบียบที่กำหนดไว้ เพื่อก่อตั้งหน่วยอบรมประชาชนประจำตำบลให้ครบทุกเขตปกครองคณะสงฆ์ระดับตำบล ให้แล้วเสร็จภายในปี พ.ศ. 2549  ทำให้ในปัจจุบัน หน่วยอบรมประชาชนประจำตำบล จึงมีจำนวนกว่า  5,922 หน่วย กระจายอยู่ในเกือบทุกตำบลในประเทศไทย
รางวัลหน่วย อ.ป.ต. ดีเด่น

มหาเถรสมาคมได้มีมติให้มีการมอบรางวัลหน่วยอบรมประชาชนประจำตำบลดีเด่น ประจำปี เพื่อเป็นการยกย่องหน่วย อ.ป.ต. ที่ปฏิบัติงานได้บรรลุวัตถุประสงค์ของมหาเถรสมาคมที่กำหนดไว้ในระเบียบมหาเถรสมาคม ว่าด้วยการตั้งหน่วยอบรมประชาชนประจำตำบล พ.ศ. 2518 และเพื่อเผยแพร่การทำงานของหน่วย อ.ป.ต. เหล่านั้น ให้เป็นแบบอย่างแก่หน่วย อ.ป.ต. อื่น ๆ
โดยมหาเถรสมาคม ได้มีมติให้มีการคัดเลือก หน่วย อ.ป.ต. ที่มีผลงานดีเด่นประจำปี จังหวัดละ 1 หน่วย โดยหน่วย อ.ป.ต. ที่ได้รับการคัดเลือกจะได้รับพัดประกาศเกียรติคุณ พร้อมใบประกาศเกียรติคุณจากสมเด็จพระสังฆราช ทั้งนี้ บางจังหวัดที่มีผลงานไม่เข้าหลักเกณฑ์ ก็อาจไม่ได้รับรางวัลหน่วย อปต. ดีเด่น ประจำปีนั้น ๆ ได้
หนังสืออ่านเพิ่มเติม

กองพุทธศาสนศึกษา.  (2551).  คู่มือการปฏิบัติงานหน่วยอบรมประชาชนประจำตำบล.  กรุงเทพฯ : โรงพิมพ์สำนักงานพระพุทธศาสนาแห่งชาติ.
ดูเพิ่ม

มหาเถรสมาคม
แหล่งข้อมูลอื่น

สำนักงานพระพุทธศาสนาแห่งชาติ. เว็บไซต์สำนักงานพระพุทธศาสนาแห่งชาติ
หน่วย อ.ป.ต. จัดตั้งขึ้นเพื่อมุ่งหมายให้วัดเป็นศูนย์กลางในการจัดกิจกรรมของชุมชนในด้านต่าง ๆ ตามความพร้อมของแต่ละหน่วยฯ ซึ่งมีทั้งหมด 8 ด้าน
ฮุ่ยเหนิง

สรีระที่ไม่เน่าเปื่อยของพระฮุ่ยเหนิง
พระฮุ่ยเหนิง (จีน: 慧能 หรือ 惠能) ออกเสียงว่า "เว่ยหลาง" เป็นพระภิกษุชาวจีนที่มีชีวิตสมัยราชวงศ์ถัง เป็นสังฆปรินายกองค์ที่ 6 ในนิกายเซนนับจากพระโพธิธรรม หลังจากสืบทอดบาตรจีวรและธรรมจากพระสังฆปริณายกองค์ก่อน คือ หวางยั่น (ฮ่งยิ้ม) เป็นพระสังฆปริณายกแห่งนิกายเซนองค์ที่ 5 เจ้าอาวาสวัดตุงซั่น
ในหมวดคำสอนครั้งสุดท้ายของท่าน ใจความว่า
"สำหรับคำสอนของฉันทั้งหมด นับแต่ได้กล่าวเทศนาในวัดไทฟันตราบจนบัดนี้ จงคัดลอกเป็นเล่มแล้วแจกจ่ายกันไปก็ได้ แต่ให้ชื่อว่า สูตรอันประกาศบนมหาบัลลังก์แห่งธรรมรถ จงทะนุถนอม ไว้ให้ดี แล้วมอบต่อกันไปตามอนุชนแต่ละรุ่น เพื่อช่วยเหลือสัตว์ทั้งปวง บุคคลที่สั่งสอนตามคำสอนนี้ เป็นผู้ที่สั่งสอนตามธรรมแท้
พอแล้วสำหรับธรรม ส่วนการรับช่วงจีวรนั้น ถือว่าเป็นการสิ้นสุดกัน เพราะเหตุใดหรือ? เพราะว่าท่านทั้งหลายต่างก็ศรัทธาต่อคำสอนของฉันโดยพร้อมมูล ทั้งท่านก็ปราศจากความเคลือบแคลงสงสัยใด ๆ แล้ว ท่านย่อมสามารถสืบต่อจุดประสงค์อันสูงยิ่งของสำนักเราให้ลุล่วงไปได้ นอกจากนั้นตามความหมายในโศลกของท่านโพธิธรรม พระสังฆปริณายกองค์แรกผู้ถ่ายทอดพระธรรมและบาตรจีวรท่านก็ไม่ประสงค์จะให้มอบแก่ใครต่อไปอีก โศลกนั้นคือ:-
จุดประสงค์ในการมาดินแดนนี้
ก็เพื่อถ่ายทอดพระธรรม สำหรับปลดปล่อยสัตว์ที่ถูกครอบงำไว้
ด้วยความหลงผิด
เมื่อมีกลีบครบห้ากลีบ ดอกไม้นั้นก็สมบูรณ์
หลังจากนั้นไป ผลจะปรากฏขึ้นเองตามธรรมชาติ"
และเมื่อมีคำถามในเรื่องการถ่ายทอดธรรมอันเร้นลับที่ว่าไม่มีการเผยแพร่ต่อสาธารณชนตามที่อนุตรธรรมกล่าวอ้าง ก็ได้กล่าวถึงในที่ประชุมก่อนเว่ยหล่างมรณภาพเช่นกัน ใจความว่า
ที่ประชุมถามว่า "ใครครับ พระคุณท่าน ที่ท่านได้ถ่ายทอดขุมกำเนิดแห่งดวงตาของธรรมแท้?"
พระสังฆปริณายกตอบว่า "มนุษย์ในหลักธรรมย่อมได้รับ และบรรดาผู้ซึ่งหลุดพ้นแล้วจากความคิดเห็นอันเฉียบขาด ย่อมเข้าใจ"
ซึ่งจะเห็นได้ว่าธรรมนั้นมิใช่สิ่งเร้นรับอันใดเลย
ในประเทศไทย

ปัจจุบันประเทศไทยเอง ก็มีการจัดสร้างรูปเหมือนของของพระฮุ่ยเหนิง ที่สร้างตามรูปแบบสรีระที่ไม่เน่าเปื่อยของท่าน ซึ่งพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จทรงเททองหล่อรูปเหมือนของพระฮุ่ยเหนิง เพื่อประดิษฐานบนหอบูรพาจารย์ มูลนิธิพุทธจักษุวิชชาลัย ตำบลหอมเกร็ด อำเภอสามพราน จังหวัดนครปฐม เมื่อวันอาทิตย์ที่ 13 กันยายน 2558 ซึ่งถือเป็นการเผยแพร่อาจาริยคุณ ในประเทศไทย อย่างเป็นทางการ ต่อมาพระธรรมาจารย์หมิงเซิงมหาเถระ รองประธานสำนักพุทธศาสนาแห่งประเทศสาธารณรัฐประชาชนจีน ประธานสำนักพุทธศาสนามณฑลกวางตุ้ง เจ้าอาวาสวัดกวางเซี้ยว เมืองกวางโจว ได้เมตตามอบรูปหล่อพระสังฆนายก "หุ่ยเหนิง" เนื้อทองเหลือง สูง 1.98 เมตร จากวัดกวงเซี้ยว ที่จัดสร้างเพียง 3 องค์
(วัดกวงเซี้ยว แห่งนี้เป็นวัดที่ท่านหุ้ยเหนิง ได้ปลงผมใต้ต้นโพธิ์ใหญ่ และได้นำเกศาบรรจุไว้ในสถูป 7 ชั้น ซึ่งปัจจุบันยังคงอยู่ และยังเป็นสถานที่พระอาจารย์โพธิธรรม (ตั๊กม้อ) ได้เคยพักอาศัยเมื่อ 2 พันกว่าปีก่อนด้วย) โดยรูปปฏิมานี้ ได้ปั้นและหล่อโดยช่างฝีมือ ชื่อ พ่านเคอ เป็น 1 ใน 4 ช่างปั้นที่มีชื่อเสียงที่สุดของจีน
เพื่ออัญเชิญกลับสู่ประเทศไทย และประดิษฐานเป็นการถาวร เปิดให้สาธุชนได้เข้ากราบสักการะ ภายในหอบูรพาจารย์ มูลนิธิพุทธจักษุวิชชาลัย พุทธมณฑลสาย 6 ถือเป็นนิมิตหมายมงคล แห่งการเผยแผ่พระพุทธธรรมมหายาน สายฌาน (เซ็น) และบารมีธรรมแห่งพระบูรพาจารย์ จากต้นกำเนิดสู่ประเทศไทย
อุทกภัยในประเทศไทย พ.ศ. 2538

| --- | --- |
ภาพเหตุการณ์อุทกภัยเมื่อปี พ.ศ. 2538
วันที่: สิงหาคม - พฤศจิกายน พ.ศ. 2538
ที่ตั้ง: 68 จังหวัด 585 อำเภอ
เสียชีวิต: 260
ทรัพย์สินเสียหาย: 6,598 ล้านบาท
อุทกภัยในประเทศไทย พ.ศ. 2538 เป็นเหตุการณ์อุทกภัยหรือน้ำท่วมครั้งใหญ่ครั้งหนึ่งที่เกิดในประเทศไทย โดยเหตุการณ์อุทกภัยครั้งนี้เริ่มขึ้นในเดือนสิงหาคม พ.ศ. 2538 เมื่อเกิดพายุหลายลูกพัดกระหน่ำเข้าสู่ประเทศไทย โดยเฉพาะพายุโอลิส เหตุการณ์นี้เกิดขึ้นหลังจากที่นายบรรหาร ศิลปอาชา เข้ารับตำแหน่งนายกรัฐมนตรี และจัดตั้งรัฐบาลได้ไม่ถึงเดือน ก็เกิดฝนตกหนักและน้ำท่วมในส่วนภูมิภาคของประเทศ ตั้งแต่ ภาคใต้, ภาคเหนือ, ภาคตะวันออก, ภาคตะวันออกเฉียงเหนือ และภาคตะวันตก จากนั้นน้ำเหนือได้ไหลลงสู่ภาคกลาง รวมถึงพื้นที่กรุงเทพมหานคร
ผลการสรุปความเสียหาย ปรากฏว่าน้ำท่วมทั้งสิ้น 68 จังหวัด 585 อำเภอ มีผู้ได้รับความเดือดร้อนประมาณ 4,500,000 คน จากทั้งหมด 1,163,871 ครอบครัว เสียชีวิต 260 คน มูลค่าความเสียหายไม่รวมสิ่งสาธารณูปโภคกว่า 6,598 ล้านบาท นับเป็นอุทกภัยที่มีความร้ายแรงมากที่สุดในประเทศไทยที่เกิดขึ้นในรอบ 40 ปี
สำหรับกรุงเทพมหานคร น้ำได้เริ่มท่วมตั้งแต่ต้นเดือนตุลาคม น้ำท่วมขังเป็นเวลาหลายวันติดต่อกัน โดยเฉพาะพื้นที่เขตที่ติดกับแม่น้ำเจ้าพระยา เช่น เขตธนบุรี, เขตบางกอกใหญ่, เขตคลองสาน,   เขตบางกอกน้อย, เขตบางพลัด เป็นต้น ส่งผลให้สถานศึกษาต่าง ๆ ต้องเลื่อนการเปิดภาคเรียนออกไป ซึ่งน้ำในแม่น้ำเจ้าพระยามีระดับสูง โดยวัดที่สะพานพระพุทธยอดฟ้า เมื่อวันที่ 27 ตุลาคม มีค่าระดับสูงถึง 2.27 เมตร (รทก.) มากที่สุดเป็นประวัติการณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้พระราชทานพระราชดำริการแก้ไขปัญหาต่อนายบรรหาร ศิลปอาชา นายกรัฐมนตรี เมื่อวันที่ 10 ตุลาคม โดยเฉพาะการเร่งระบายน้ำออกทะเลได้มากขึ้น, การจัดหาเครื่องสูบน้ำให้เพียงพอ, การขุดลอกคลองที่ตื้นเขินให้ระบายน้ำได้เร็วขึ้น เป็นต้น และก่อให้เกิดโครงการแก้มลิง ขึ้นมาตามพระราชดำริ
เหตุการณ์ค่อย ๆ คลี่คลายเมื่อน้ำได้ลดระดับลงในเดือนพฤศจิกายน รวมระยะเวลากว่า 3 เดือน
แหล่งข้อมูลอื่น

รวมภาพเหตุการณ์ เก็บถาวร 2012-01-18 ที่ เวย์แบ็กแมชชีน
ศึกสุดท้ายของเธอกับผมคือจุดเริ่มต้นของโลกใบใหม่

ซีรีส์ไลต์โนเวลของญี่ปุ่นและแฟรนไชส์
| --- | --- |
ศึกสุดท้ายของเธอกับผมคือจุดเริ่มต้นของโลกใบใหม่
キミと僕の最後の戦場、あるいは世界が始まる聖戦 (Kimi to Boku no Saigo no Senjō, Aruiwa Sekai ga Hajimaru Seisen)
แนว: จินตนิมิต โรแมนติก
ไลต์โนเวล
เขียนโดย: เค ซาซาเนะ
วาดภาพโดย: อาโอะ เนโกนาเบะ
สำนักพิมพ์: ฟูจิมิ โชโบ
สำนักพิมพ์ภาคภาษาไทย: ฟีนิกซ์
ในเครือ: ฟูจิมิ แฟนตาเซีย บุนโกะ
กลุ่มเป้าหมาย: ผู้ชาย
ตีพิมพ์ตั้งแต่: 20 พฤษภาคม พ.ศ. 2560 – ปัจจุบัน
จำนวนเล่ม: 16 (หนังสือ)
มังงะ
เขียนโดย: เค ซาซาเนะ
วาดภาพโดย: โอคามะ
สำนักพิมพ์: ฮาคุเซนฉะ
นิตยสาร: Young Animal
กลุ่มเป้าหมาย: เซเน็ง
ตีพิมพ์ตั้งแต่: 11 พฤษภาคม พ.ศ. 2561 – 12 มีนาคม พ.ศ. 2564
จำนวนเล่ม: 7
อนิเมะโทรทัศน์
กำกับโดย: ชิน โอนุมะ (S1) มิไร มินาโตะ (S1) ยูกิ อินาบะ (S2)
อำนวยการสร้างโดย: โนริโตโมะ อิโซไก โซจิโร่ อาริมิสึ อดัม เซห์เนอร์ โนริโอะ ฟุกุอิ ยูคาริ อิโซ ทาคุมิ โมริอิ คาซูอาสะ อูเมดะ โคสุเกะ อาราอิ โคจิ ซาวาฮาตะ
เขียนบทโดย: เคนโตะ ชิโมยามะ (S1) สตูดิโอพาเลท (S2)
ดนตรีโดย: เซมะ อิวาฮาชิ เรียวตะ โทมุระ ริวอิจิโร ฟูจินากะ
สตูดิโอ: ซิลเวอร์ลิงก์ สตูดิโอพาเลท (S2)
เครือข่าย: เอที-เอกซ์, โตเกียวเอ็มเอกซ์, เอบีซี, ทีวีเอ, บีเอส11
ฉาย:  7 ตุลาคม พ.ศ. 2563  – ปัจจุบัน
ตอน: 12
 สถานีย่อยการ์ตูนญี่ปุ่น
ศึกสุดท้ายของเธอกับผมคือจุดเริ่มต้นของโลกใบใหม่ (ญี่ปุ่น: キミと僕の最後の戦場、あるいは世界が始まる聖戦, โรมาจิ: Kimi to Boku no Saigo no Senjō, Aruiwa Sekai ga Hajimaru Seisen) หรือย่อว่า
คิมิเซน (キミ戦, KimiSen) เป็นซีรีส์ไลต์โนเวลญี่ปุ่นเขียนโดย Kei Sazane และวาดภาพประกอบโดย อาโอะ เนโกนาเบะ สำนักพิมพ์ฟูจิมิ โชโบ ภายใต้บริษัทคาโดกาวะคอร์เปอเรชันได้ตีพิมพ์ไลต์โนเวลภายใต้แบรนด์ ฟูจิมิ แฟนตาเซีย บุงโกะ ตีพิมพ์ไปแล้วจำนวน 16 เล่มและรวมเรื่องสั้นอีก 3 เล่มตั้งแต่เดือนพฤษภาคม พ.ศ. 2560 มังงะที่ดัดแปลงโดยโอกามะ ได้รับการตีพิมพ์ในนิตยสาร Young Animal ของฮากุเซนชะ ตั้งแต่เดือนพฤษภาคม พ.ศ. 2561 จนถึง เดือนมีนาคม พ.ศ. 2564 ซีรีส์อนิเมะทางโทรทัศน์ที่ดัดแปลงโดยสตูดิโอซิลเวอร์ลิงก์ ออกอากาศตั้งแต่เดือนตุลาคมจนถึงเดือนธันวาคม พ.ศ. 2563 ฤดูกาลที่ 2 โดยสตูดิโอซิลเวอร์ลิงก์และสตูดิโอพาเลท มีกำหนดออกอากาศในเดือนกรกฎาคม พ.ศ. 2567
สื่อ > ไลต์โนเวล

ศึกสุดท้ายของเธอกับผมคือจุดเริ่มต้นของโลกใบใหม่เขียนโดยเค ซาซาเนะ และวาดภาพโดยอาโอะ เนโกนาเบะ ไลต์โนเวลเล่มแรกตีพิมพ์เมื่อวันที่ 20 พฤษภาคม พ.ศ. 2560 โดยฟูจิมิ โชโบภายใต้สำนักพิมพ์ฟูจิมิ แฟนตาเซีย บุนโกะ ณ เดือนมิถุนายน พ.ศ. 2566 มีการตีพิมพ์ไปแล้วจำนวน 15 เล่มและคอลเลกชันเรื่องสั้นจำนวน 3 เรื่อง ซีรีส์ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายไทย | ISBN ไทย |
| --- | --- | --- | --- | --- |
| 1 |  20 พฤษภาคม พ.ศ. 2560 | 978-4-04-072307-5 | 15 พฤษภาคม พ.ศ. 2562 | 978-616-464-159-4 |
| 2 |  20 กรกฎาคม พ.ศ. 2560 | 978-4-04-072308-2 | 4 ธันวาคม พ.ศ. 2562 | 978-616-464-244-7 |
| 3 |  20 ธันวาคม พ.ศ. 2560 | 978-4-04-072518-5 | 20 พฤษภาคม พ.ศ. 2563 | 978-616-464-329-1 |
| 4 |  20 เมษายน พ.ศ. 2561 | 978-4-04-072519-2 | 26 สิงหาคม พ.ศ. 2563 | 978-616-464-382-6 |
| 5 |  18 สิงหาคม พ.ศ. 2561 | 978-4-04-072866-7 | 16 ธันวาคม พ.ศ. 2563 | 978-616-464-432-8 |
| 6 |  20 ธันวาคม พ.ศ. 2561 | 978-4-04-072867-4 | 2 มิถุนายน พ.ศ. 2564 | 978-616-464-488-5 |
| 7 |  20 กันยายน พ.ศ. 2562 | 978-4-04-073179-7 | 1 กรกฎาคม พ.ศ. 2564 | 978-616-464-525-7 |
| 8 |  20 ธันวาคม พ.ศ. 2562 | 978-4-04-073181-0 | 10 กันยายน พ.ศ. 2564 | 978-616-464-585-1 |
| 9 |  17 เมษายน พ.ศ. 2563 | 978-4-04-073182-7 | 9 กุมภาพันธ์ พ.ศ. 2565 | 978-616-464-670-4 |
| SF |  17 กรกฎาคม พ.ศ. 2563 | 978-4-04-073730-0 | — | — |
| 10 |  17 ตุลาคม พ.ศ. 2563 | 978-4-04-073729-4 | 8 กรกฎาคม พ.ศ. 2565 | 978-616-464-807-4 |
| SF 2 |  19 ธันวาคม พ.ศ. 2563 | 978-4-04-073731-7 | — | — |
| 11 |  20 พฤษภาคม พ.ศ. 2564 | 978-4-04-074077-5 | 7 ตุลาคม พ.ศ. 2565 | 978-616-464-879-1 |
| 12 |  20 ตุลาคม พ.ศ. 2564 | 978-4-04-074078-2 | 17 มกราคม พ.ศ. 2566 | 978-616-464-974-3 |
| 13 |  19 มีนาคม พ.ศ. 2565 | 978-4-04-074443-8 | 22 มิถุนายน พ.ศ. 2566 | 978-616-599-128-5 |
| SF 3 |  20 สิงหาคม พ.ศ. 2565 | 978-4-04-074617-3 | — | — |
| 14 |  20 ธันวาคม พ.ศ. 2565 | 978-4-04-074444-5 | 18 ธันวาคม พ.ศ. 2566 | 978-616-599-361-6 |
| 15 |  20 มิถุนายน พ.ศ. 2566 | 978-4-04-074980-8 | — | — |
| 16 |  19 ตุลาคม พ.ศ. 2567 | 978-4-04-074981-5 | มีนาคม พ.ศ. 2568 | — |
สื่อ > มังงะ

มังงะที่ดัดแปลงมาจากซีรีส์นี้วาดโดยโอคามะ ได้รับการตีพิมพ์ในนิตยสาร Young Animal ของฮาคุเซนชะ ตั้งแต่วันที่ 11 พฤษภาคม พ.ศ. 2561 จนถึง 12 มีนาคม พ.ศ. 2564 ได้รับการรวมรวมตีพิมพ์ (ทังโกบง) ทั้งสิ้น 7 เล่ม ตั้งแต่วันที่ 26 ธันวาคม พ.ศ. 2561 จนถึงวันที่ 28 เมษายน พ.ศ. 2564
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  26 ธันวาคม พ.ศ. 2561 | 978-4-59-216301-5 | — | — |
| 2 |  29 พฤษภาคม พ.ศ. 2562 | 978-4-59-216302-2 | — | — |
| 3 |  26 ธันวาคม พ.ศ. 2562 | 978-4-59-216303-9 | — | — |
| 4 |  29 กรกฎาคม พ.ศ. 2563 | 978-4-59-216304-6 | — | — |
| 5 |  29 กันยายน พ.ศ. 2563 | 978-4-59-216305-3 | — | — |
| 6 |  25 ธันวาคม พ.ศ. 2563 | 978-4-59-216306-0 | — | — |
| 7 |  28 เมษายน พ.ศ. 2564 | 978-4-59-216307-7 | — | — |
สื่อ > อนิเมะ

ได้รับการประกาศดัดแปลงเป็นอนิเมะซีรีส์โทรทัศน์ในงาน "Fantasia Bunko Dai Kanshasai 2019" เมื่อวันที่ 20 ตุลาคม พ.ศ. 2562 ซีรีส์นี้ทำโดยสตูดิโอซิลเวอร์ลิงก์ และกำกับโดยชิน โอนุมะ และมิไร มินาโตะ โดยมีเคนโตะ ชิโมยามะเป็นผู้แต่งองค์ประกอบซีรีส์ และคาโอริ ซาโต้ เป็นผู้ออกแบบตัวละครและหัวหน้าผู้กำกับแอนิเมชั่น  เซมะ อิวาฮาชิ, เรียวตะ โทมูระและ ริวอิจิโระ ฟุจินากะจาก Elements Garden เป็นผู้แต่งเพลงประกอบให้กับซีรีส์นี้ ซีรีส์นี้ออกอากาศตั้งแต่วันที่ 7 ตุลาคมถึง 23 ธันวาคม พ.ศ. 2563 ทางช่อง AT-X และช่องอื่น ๆ คาโอริ อิชิฮาระร้องเพลงเปิดชื่อเพลง "Against" ขณะที่โซระ อามามิยะแสดงเพลงปิด "Koori no Torikago" (氷の鳥籠)
ภาคต่อได้รับไฟเขียวเมื่อวันที่ 1 ตุลาคม พ.ศ. 2564 ซึ่งต่อมาถูกเปิดเผยว่าเป็นซีซั่นที่สอง ฤดูกาลที่ 2 จะสร้างโดยสตูดิโอซิลเวอร์ลิงก์และสตูดิโอพาเลท และกำกับโดยยูกิ อินาบะ โดยสตูดิโอพาเลทได้รับเครดิตในการแต่งซีรีส์ คาโอริ โยชิฮาระออกแบบตัวละคร และ Elements Garden เป็นผู้แต่งเพลง แต่เดิมกำหนดออกอากาศไว้ในปี พ.ศ. 2566 แต่ต่อมาเกิดความล่าช้า ซีรีส์นี้มีกำหนดออกอากาศในเดือนกรกฎาคม พ.ศ. 2567 AliA จะร้องเพลงเปิดชื่อ "Senaka Awase" (セナカアワセ), ในขณะที่ Sizuk จะแสดงเพลงปิดชื่อ "Para Bellum" พลัส มีเดีย เน็ตเวิร์ค เอเชียได้รับลิขสิทธิ์ซีรีส์นี้ในเอเชียตะวันออกเฉียงใต้และออกอากาศทางช่องอนิพลัส เอเชีย
เมื่อวันที่ 6 สิงหาคม พ.ศ. 2567 มีการประกาศว่าตั้งแต่ตอนที่ 5 เป็นต้นไปของฤดูกาลที่ 2 จะถูกเลื่อนออกไปอย่างไม่มีกำหนด สาเหตุที่ได้เลื่อนออกไปคือเพื่อรักษาคุณภาพการผลิต และได้ตัดสินใจที่จะออกอากาศตอนที่เลือกจากฤดูกาลที่ 1 ในสัปดาห์ที่เหลือของช่วงเวลาออกอากาศแทน เมื่อวันที่ 7 มีนาคม พ.ศ. 2568 มีการประกาศว่าฤดูกาลที่สองจะเริ่มออกอากาศอีกครั้งในวันที่ 10 เมษายน พ.ศ. 2568 โดยจะมีตอนใหม่ตอนแรกในวันที่ 8 พฤษภาคม
สื่อ > อนิเมะ > รายชื่อตอน > ฤดูกาลที่ 1

| Story | ตอน | ชื่อ  | กำกับโดย  | เขียนโดย  | วันที่ฉายครั้งแรก |
| --- | --- | --- | --- | --- | --- |
| 1 | 1 | Transliteration: "Kaigō ― 2tsu no Kuni no Saishū Heiki ―" (ญี่ปุ่น: 邂逅　―２つの国の最終兵器―) | มิไร มินาโตะ | เคนโตะ ชิโมยามะ | 7 ตุลาคม 2563 (2563-10-07) |
| 2 | 2 | Transliteration: "Kaigō ― Boku to Watashi ga Deatta Teki wa ―" (ญี่ปุ่น: 邂逅　―僕とわたしが出会った敵は―) | ยูชิ ไอเบะ | เคนโตะ ชิโมยามะ | 14 ตุลาคม 2563 (2563-10-14) |
| 3 | 3 | Transliteration: "Kaigō ― Kuro-kō no Kōkei to Kōri-ka no Majo ―" (ญี่ปุ่น: 邂逅　―黒鋼の後継と氷禍の魔女―) | ยูตะ มารุยามะ | เคนโตะ ชิโมยามะ | 21 ตุลาคม 2563 (2563-10-21) |
| 4 | 4 | Transliteration: "Kōsa ― Borutekkusu Kōbō ―" (ญี่ปุ่น: 交差　―ボルテックス攻防―) | จิจิมิซึเกะ ชิจิมิ | เคนโตะ ชิโมยามะ | 28 ตุลาคม 2563 (2563-10-28) |
| 5 | 5 | Transliteration: "Kōsa ― Borutekkusu Kakusei ―" (ญี่ปุ่น: 交差　―ボルテックス覚醒―) | มาซาฮิโระ โฮโซดะ | เคนโตะ ชิโมยามะ | 4 พฤศจิกายน 2563 (2563-11-04) |
| 6 | 6 | Transliteration: "Rakuen ― Rin no Dai Gosan ―" (ญี่ปุ่น: 楽園　―燐の大誤算―) | ยามาโตะ โออุจิ มิไร มินาโตะ | เคนโตะ ชิโมยามะ | 11 พฤศจิกายน 2563 (2563-11-11) |
| 7 | 7 | Transliteration: "Rakuen ― Arisu no Ichiban Nagaiyo ―" (ญี่ปุ่น: 楽園　―アリスの一番長い夜―) | ยูชิ ไอเบะ | เคนโตะ ชิโมยามะ | 18 พฤศจิกายน 2563 (2563-11-18) |
| 8 | 8 | Transliteration: "Rakuen ― Chōetsu no Majin ―" (ญี่ปุ่น: 楽園　―超越の魔人―) | ยูสุเกะ เซกิเนะ | เคนโตะ ชิโมยามะ | 25 พฤศจิกายน 2563 (2563-11-25) |
| 9 | 9 | Transliteration: "Rakuen ― Isuka ―" (ญี่ปุ่น: 楽園　―イスカ―) | ยูตะ มารุยามะ | เคนโตะ ชิโมยามะ | 2 ธันวาคม 2563 (2563-12-02) |
| 10 | 10 | Transliteration: "Shidō ― Hoshi ni Negau Shōjo ―" (ญี่ปุ่น: 始動　―星に願う少女―) | จิจิมิซึเกะ ชิชิมิ | เคนโตะ ชิโมยามะ | 9 ธันวาคม 2563 (2563-12-09) |
| 11 | 11 | Transliteration: "Shidō ― Majogari ―" (ญี่ปุ่น: 始動　―魔女狩り―) | มาซาฮิโระ โฮโซดะ | เคนโตะ ชิโมยามะ | 16 ธันวาคม 2563 (2563-12-16) |
| 12 | 12 | Transliteration: "Shidō ― Aruiwa Sekai o Hajimeru Futari ―" (ญี่ปุ่น: 始動　―あるいは世界を始める２人―) | มิไร มินาโตะ ยูชิ อิเบะ, ยามาโตะ โออุจิ | เคนโตะ ชิโมยามะ | 23 ธันวาคม 2563 (2563-12-23) |
สื่อ > อนิเมะ > รายชื่อตอน > ฤดูกาลที่ 2

| Story | Episode | ชื่อ  | กำกับโดย  | เขียนโดย  | วันที่ฉายครั้งแรก |
| --- | --- | --- | --- | --- | --- |
| 1 | 13 | "แม่มด -โชคชะตาแห่งดวงดาว-" Transliteration: "Majo ― Boshi no Unmei ―" (ญี่ปุ่น: 魔女　―星の運命―) | ยูกิ อินาบะ | ชุนสุเกะ อิชิคาวะ,  ยูกิ อินาบะ | 10 กรกฎาคม 2567 (2567-07-10) |
| 2 | 14 | "แม่มด -สงครามพี่น้อง-" Transliteration: "Majo ― Shimai Sensō ―" (ญี่ปุ่น: 魔女　―姉妹戦争―) | ยูกิ อินาบะ | ชุนสุเกะ อิชิคาวะ,  ยูกิ อินาบะ | 17 กรกฎาคม 2567 (2567-07-17) |
| 3 | 15 | "แม่มด –การร่ายรำของจันทรา ดารา และสุริยา–" Transliteration: "Majo ― Tsuki to Hoshi to Taiyō no Dansu ―" (ญี่ปุ่น: 魔女　―月と星と太陽のダンス―) | ยูกิ อินาบะ | ชุนสุเกะ อิชิคาวะ,  ยูกิ อินาบะ | 24 กรกฎาคม 2567 (2567-07-24) |
| 4 | 16 | "สายเลือด - ดิฉันชื่ออิลลีเทียร์ค่ะ -" Transliteration: "Kechimyaku ― Irītia Tomōshimasu ―" (ญี่ปุ่น: 血脈　―イリーティアと申します―) | TBD | TBD | 31 กรกฎาคม 2567 (2567-07-31) |
ดูเพิ่ม

เกมอัจฉริยะ คนปะทะเทพ อีกหนึ่งซีรีส์ไลต์โนเวลโดยผู้เขียนเดียวกัน
โลกคู่ขนานกับตำนานวีรบุรุษที่ถูกลืม อีกหนึ่งซีรีส์ไลต์โนเวลโดยผู้เขียนเดียวกัน
แหล่งข้อมูลอื่น

เว็บไซต์อย่างเป็นทางการของไลต์โนเวล (ในภาษาญี่ปุ่น)
เว็บไซต์อย่างเป็นทางการของไลต์โนเวล (ในภาษาไทย)
เว็บไซต์ทางการของอนิเมะ (ในภาษาญี่ปุ่น)
ศึกสุดท้ายของเธอกับผมคือจุดเริ่มต้นของโลกใบใหม่ (นิยาย) ที่เครือข่ายข่าวอนิเมะ
พิษสวาท

| พิษสวาท |
| --- | --- |
ประเภท: ดราม่า สยองขวัญเหนือธรรมชาติ อาชญากรรม
สร้างโดย: (พ.ศ. 2559) เอ็กแซ็กท์-ซีเนริโอ
เค้าโครงจาก: พิษสวาท โดย ทมยันตี
เขียนโดย: บทประพันธ์ : ทมยันตี บทโทรทัศน์ : (พ.ศ. 2559) พิมพ์มาดา พัฒนอลงกรณ์ ณัฐกฤตา แย้มศิริ วรรณถวิล สุขน้อย พิมสิรินทร์ พงษ์วานิชสุข
กำกับโดย: สันต์ ศรีแก้วหล่อ
ดนตรีแก่นเรื่องเปิด: หัวใจคนรอ โดย พรีน เดอะสตาร์ และ ปิ่น เดอะสตาร์
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: พ.ศ. 2559 : 18 ตอน
การผลิต
ผู้อำนวยการสร้าง: ถกลเกียรติ วีรวรรณ นิพนธ์ ผิวเณร
ความยาวตอน: พ.ศ. 2559 90 นาที (ตอนที่ 1-17) 120 นาที (ตอนอวสาน)
พิษสวาท เป็นนวนิยาย บทประพันธ์ของทมยันตี แนวลึกลับสยองขวัญเหนือธรรมชาติและดราม่า นวนิยายเรื่องนี้ตีพิมพ์ลงในนิตยสารสกุลไทยรายสัปดาห์ในเวลานั้น(เกือบ 50 ปีที่แล้วจากปีพ.ศ. 2559) เป็นเรื่องราวความรักข้ามภพของวิญญาณผู้เฝ้าสมบัติแผ่นดินผู้เปี่ยมด้วยความรักและหน้าที่ ทำให้เกิดอาถรรพณ์ต่างๆนานาตามมาด้วยแรงของกฏแห่งกรรมและผลลัพธ์ของการทำดีได้ดีทำชั่วได้ชั่ว ซึ่งอยู่ในแกนของความจงรักภักดีซื่อสัตย์ต่อชาติและแผ่นดิน สุดท้ายก็ลงเอยด้วยปรัชญาที่ว่า รักที่แท้จริง คือการเสียสละและให้อภัย
บทประพันธ์เรื่องนี้ถูกนำมาสร้างเป็นภาพยนตร์, ละครวิทยุและละครโทรทัศน์มาก่อนปีพ.ศ. 2559 จำนวน 3 ครั้ง ซึ่งทุกครั้งที่สร้างก็จะเกิดเรื่องราวลี้ลับและปรากฏการณ์แปลกต่างๆกับผู้คนและนักแสดงที่เกี่ยวข้อง